hotchpotch/miracl-hf-unified huggingface dataset:
মন্ত্রিপরিষদ বিভাগ
মন্ত্রিপরিষদ বিভাগ (বাংলাদেশ মন্ত্রিপরিষদ বিভাগ) বাংলাদেশ সরকারের প্রশাসনের জন্য দায়িত্বপ্রাপ্ত এবং বাংলাদেশ মন্ত্রিপরিষদের এর নমনীয় কার্যাবলী পরিচালনা করে মন্ত্রিপরিষদ বিভাগ । সরকার মন্ত্রণালয়/বিভাগের মধ্যে পার্থক্যকে বিশৃঙ্খলা ও আন্তঃসম্পর্কীয় সমন্বয় নিশ্চিত করার মাধ্যমে সচিবের স্থায়ী /আডহক কমিটিসমূহের মাধ্যমে গঠনমূলক সিদ্ধান্ত গ্রহণে সরকারকে সিদ্ধান্তে সহায়তা করে। মন্ত্রিপরিষদ বিভাগ সচিবালয়ে শীর্ষ নীতি-ব্যবস্থাপনা বিভাগ যা প্রধানমন্ত্রীর সঙ্গে ঘনিষ্ঠ যোগাযোগ রেখে কাজ করে। এ বিভাগ মন্ত্রিসভায় গৃহীত গুরুত্বপূর্ণ সিদ্ধান্ত বাস্তবায়ন এবং বিশেষভাবে যেসব বিষয়ে একাধিক মন্ত্রণালয়/বিভাগের সহযোগিতা ও যৌথ কার্যব্যবস্থা গ্রহণের প্রয়োজন, সেসব বিষয়ে আন্ত:মন্ত্রণালয় সমন্বয় কার্যকর করে।মন্ত্রিপরিষদ সচিব মন্ত্রিপরিষদ বিভাগের আনুষ্ঠানিক প্রধান। তিনি শীর্ষপদের সরকারি কর্মকর্তাদের মধ্য থেকে মনোনীত হন। পদমানক্রমে তাঁর পদমর্যাদা সংসদ সদস্য এবং তিন বাহিনী প্রধানদের উপরে। তিনি আন্তঃমন্ত্রণালয় আলোচনা বিষয়ক কয়েকটি সচিব পর্যায়ের কমিটিরও প্রধান। তিনি প্রশাসন উন্নয়ন সংক্রান্ত সচিব কমিটি ও সুপিরিয়র সিলেকশন বোর্ডেরও চেয়ারম্যান। বস্ত্তত মন্ত্রিপরিষদ সচিব প্রধানমন্ত্রী/মন্ত্রিসভার প্রধান উপদেষ্টা হিসেবে কাজ করেন।
১৯৭২ সালে বাংলাদেশ সরকারকে সাচিবিক সহায়তা প্রদানের জন্য মন্ত্রিপরিষদ মন্ত্রণালয় গঠিত হয়। ১৯৮৫ সালের পর এটি রাষ্ট্রপতির কার্যালয়ের অধীনে অনুষ্ঠিত হয়। ১৯৯১ সালের পর সংসদের আইন দ্বারা সরকার রাষ্ট্রপতি সরকার বিলুপ্ত হয়ে যায় এবং ১৯৯১ সালের অক্টোবরে পূর্ণাঙ্গ প্রশাসন হিসাবে মন্ত্রিপরিষদ বিভাগ গঠিত হয়।
মন্ত্রিপরিষদ বিভাগের প্রধান কাজগুলি হলো:
শোভা সেন
শোভা সেন একজন বাঙালি মঞ্চ ও চলচ্চিত্র অভিনেত্রী। তিনি প্রখ্যাত বাঙালি অভিনেতা উৎপল দত্তের স্ত্রী।
১৯৬০ সালে উৎপল দত্ত ও শোভা সেন বিবাহ বন্ধনে আবদ্ধ হন। তাদের সন্তান বিষ্ণুপ্রিয়া দত্ত।
অরিজিন অব লাইফ এন্ড ইভোল্যুশন অব বায়োস্ফিয়ার
অরিজিন অব লাইফ এন্ড ইভোল্যুশন অব বায়োস্ফিয়ার () হচ্ছে একটি পির রিভিউ হওয়া বৈজ্ঞানিক সাময়িকী। যা জ্যোতির্জীববিজ্ঞান ও জীবনের সুচনা কিভাবে হলো, তা নিয়ে গবেষণা করার নিমিত্তে ১৯৬৮ সালে প্রতিষ্ঠিত হয়েছে। এটি ইন্টারন্যাশনাল সোসাইটি ফর দ্য স্টাডি অব দ্য লাইফের অফিসিয়াল সাময়িকী। এই সাময়িকীতে যেসব বিষয় নিয়ে গবেষণা পর্যবেক্ষিত হয়, তা হলো পৃথিবী এবং অন্য কোথাও কিভাবে জীবনের সুচনা হয়েছে, সেই প্রাণের বিবর্তন, বণ্টন এবং তার ভবিষ্যৎ। উদাহরণস্বরুপ, এইসব ক্ষেত্রের মধ্যে যেগুলো নিয়ে কাজ করতে দেখা যায়, তা হলো: পূর্বের পৃথিবীর পরিবেশ এবং তৎকালীন আদি জৈব রসায়ন, স্ব-প্রতিলিপিতে সক্ষম ব্যবস্থা, আরএনএ বিশ্ব প্রকল্প এবং জেনেটিক কোডের সৃষ্টির সমস্যা। ২০১৬ সালের "জার্নাল সাইটেশন রিপোর্ট" অনুসারে এর ইমপ্যাক্ট ফ্যাক্টর ১.০০০। জীবাশ্মবিদ্যার উপর সাম্প্রতিক গবেষণা অনুসারে, আনুমানিকভাবে প্রথম জীবনের সূচনার হয়েছে; ২-৩ বিলিয়ন বা ৩.৫-৩.৮ বিলিয়ন বছর পুর্বে।
নিমোক্ত উপাত্তভান্ডারে এই সাময়িকীটি সূচীকৃত ও সারমর্ম দেওয়া হয়েছে:
ইসলামাবাদ ইউনিয়ন, কক্সবাজার সদর
ইসলামাবাদ বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।
ইসলামাবাদ ইউনিয়নের আয়তন ২৭২৬ একর (১১.০৩ বর্গ কিলোমিটার)।
২০১১ সালের পরিসংখ্যান অনুযায়ী ইসলামাবাদ ইউনিয়নের লোকসংখ্যা ২৯,১৯৫ জন। এর মধ্যে পুরুষ ১৪,৬৭৫ জন এবং মহিলা ১৪,৫২০ জন।
কক্সবাজার সদর উপজেলার উত্তরাংশে ইসলামাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৭ কিলোমিটার। এ ইউনিয়নের দক্ষিণে ঈদগাঁও ইউনিয়ন ও জালালাবাদ ইউনিয়ন, পশ্চিমে পোকখালী ইউনিয়ন, উত্তরে ইসলামপুর ইউনিয়ন ও চকরিয়া উপজেলার খুটাখালী ইউনিয়ন এবং পূর্বে রামু উপজেলার ঈদগড় ইউনিয়ন অবস্থিত।
বৃহত্তর ঈদগাঁও ইউনিয়ন ভেঙ্গে ১৯৯০ সালে ইসলামাবাদ ইউনিয়ন ও জালালাবাদ ইউনিয়ন গঠন করা হয়।
এলাকার বিশিষ্ট জমিদার ও দানবীর জনাব নুরুল ইসলাম প্রকাশ বেদার মিয়া'র নামানুসারে ইউনিয়নের নামকরণ করা হয় "ইসলামাবাদ"।
ইসলামাবাদ ইউনিয়ন কক্সবাজার সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর উপজেলার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ।
ওয়ার্ডভিত্তিক এ ইউনিয়নের গ্রামগুলো হল:
ইসলামাবাদ ইউনিয়নের স্বাক্ষরতার হার ৩২.১০%। এ ইউনিয়নে ১টিি মাধ্যমিক বালিকা উচ্চ বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।ইসলামাবাদ ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
ইসলামাবাদ ইউনিয়নের দক্ষিণ প্রান্ত দিয়ে প্রবাহিত হচ্ছে ঈদগাঁও নদী।
অপেরা মিনি
অপেরা মিনি হল অপেরা সফটওয়্যার কোম্পানী দ্বারা তৈরি একটি মোবাইল ওয়েব ব্রাউজার। যা প্রাথমিকভাবে মূলত জাভা ভিত্তিক মোবাইলগুলোর জন্য প্রকাশ করা হয়েছিলো। পরবর্তীতে এটি এনড্রয়েড, আইওএস, উইন্ডোজ মোবাইল, ব্লাকবেরি ইত্যাদি অপারেটিং সিস্টেম-এর জন্য অবমুক্ত করা হয়।
অপেরা মিনি সকল ওয়েব বিষয়বস্তু অপেরা মিনি প্রক্সি সার্ভারের মাধ্যমে গ্রহণ করে। অপেরা মিনি সার্ভারে ওয়েব পাতা সংকুচিত হয়ে OBML বিন্যাসে ফোনে প্রেরিত হয়। অপেরা মিনির ব্যবহারকারী ট্রাফিক নিয়ন্ত্রণের জন্য অপেরা সফটওয়্যার কোম্পানি ১০০ এরও অধিক প্রক্সি সার্ভার পরিচালনা করে। যা লিনাক্স অপারেটিং সিস্টেম দ্বারা চালিত হয়।
অপেরা মিনি ক্লাউড ত্বরণ ও উপাত্ত সংকোচন প্রযুক্তি ব্যবহার করে। অপেরা মিনির সার্ভার একটি প্রক্সি হিসেবে কাজ করে যা ওয়েবপাতার তথ্য এবং উপাদানসমূহকেসংকোচন করে তারপর ব্যবহারকারীর অপেরা মিনি ক্লায়েন্টে প্রদান করে। অপেরা মিনি এই প্রক্রিয়াটি ব্যবহার করে ওয়েব কন্টেন্ট দ্রুত প্রদান করতে পারে।
অপেরা মিনিতে রয়েছে ওয়েবসাইটের বিজ্ঞাপন অবরুদ্ধ করার সুবিধা। যদি বিজ্ঞাপন অবরুদ্ধ করার ব্যবস্থা চালু থাকে তবে অপেরা মিনি সার্ভার ওয়েবপাতা হতে বিজ্ঞাপনগুলো সরিয়ে দিয়ে তারপর ব্যবহারকারীর নিকট প্রেরন করবে।
নিরাপত্তার জন্য অপেরা মিনি মোবাইল ডিভাইস এবং অপেরা মিনি সার্ভারের মধ্যের সংযোগ এনক্রিপ্ট করে। যখন কোন এনক্রিপ্টকৃত ওয়েবসাইটেপ্রবেশ করা হয় তখন অপেরা মিনি সার্ভার সেটিকে ডিক্রিপ্ট করে তারপর সংকোচন করে এবং তারপর আবার এনক্রিপ্ট করে ব্যবহারকারীর ডিভাইসে প্রেরণ করে।ref>
১৯৮৯ নিউক্যাসল ভূমিকম্প
১৯৮৯ নিউক্যাসল ভূমিকম্প নিউক্যাসল,নিউ সাউথ ওয়েলস এ ডিসেম্বরের ২৪ তারিখ বৃহস্পতিবার ঘটেছে। এই আঘাতটি রিখটার স্কেলে ৫.৬ মাত্রার ভূমিকম্প হিসেবে পরিমাপ করে এবং অস্ট্রেলিয়ার সবচেয়ে গুরুতর প্রাকৃতিক বিপর্যয়ের মধ্যে একটি হিসেবে চিহ্নিত করে, যাতে ১৩ জন মানুষ মারা যায় এবং ১৬০ এরও বেশি লোক আহত হন। ক্ষতির বিলটি ৪ বিলিয়ন (যার মধ্যে একটি বিস্ফোরক ক্ষতি প্রায় ১ বিলিয়ন ডলার) অনুমান করা হয়েছে।
বায়োসিস্টেমস
বায়োসিস্টেম () হচ্ছে একটি পিয়ার রিভিউ করা বিজ্ঞাননির্ভর সাময়িকী। যা ব্যবহারিক (experimental), গণনাকারী (computational), এবং তাত্বিক গবেষণার সাথে সংযুক্ত; যা জীববিজ্ঞান, বিবর্তন এবং উপাত্ত প্রক্রিয়াজাতকরণ বিজ্ঞান নিয়ে কাজ করে।
১৯৬৭ সালের মার্চে রবার্ট জি. গ্রিনেল (Robert G. Grenell) এর তত্ববধানে "Currents in Modern Biology" নামে "BioSystems" যাত্রা শুরু করে। ১৯৭২ সালে এর নাম পরিবর্তন হয়ে হয় "Currents in Modern Biology: Bio Systems"। যাকে; পরবর্তীতে সংক্ষেপে সহজ করে Bio System নামে ডাকা হয়। পূর্বে এর সম্পাদক ছিলেন জে.পি স্কাডে (J.P. Schadé), এলান ডব্লিউ.স্কোয়ার্টজ (Alan W. Schwartz), সিডনি ডব্লিউ.ফক্স, মাইকেল কনরাড, লিন মারগুলিস, ডেভিড বি.ফোগেল, জর্জ কাম্পিস, ফ্রান্সিস্কো লারা-অছোয়া,কইছিরো মাউটুস্নো, রেয় পাটন এবং ডব্লিউ. মাইক এল. হলকোম্বে।
বর্তমানে এর সম্পাদক মণ্ডলীর সদস্য হচ্ছেন গ্যারী বি.ফোগেল (Natural Selection, Inc.) (প্রধান সম্পাদক), কোইছিরো মাটসুনো (Koichiro Matsuno) (নাকোগা প্রযুক্তি বিশ্ববিদ্যালয়) (সম্পাদক), স্টিফেন স্কুস্টার (জেনাল বিশ্ববিদ্যালয়) (সম্পাদক), ডেনিস থিফ্রি (Denis Thieffry) (একোলো নর্মাল বিশ্ববিদ্যালয়) (Application Notes in Systems Biology Editor), এবং আবির ইগামবারদিভ (Abir Igamberdiev) (মেমোরিয়াল বিশ্ববিদ্যালয়) (রিভিউ সম্পাদক)
BIOSIS, Chemical Abstracts, Current Contents/Life Sciences, EMBASE, EMBiology, GEOBASE, MEDLINE, এবং Scopus এ জার্নালটি সুচিত হয়েছে ও এর সারমর্ম দেওয়া হয়েছে।
যৌন অনুপ্রবেশ
যৌন অনুপ্রবেশ বলতে বোঝায় যোনি বা পায়ুপথে (নারী বা পুরুষের) অভ্যন্তরে শিশ্নের অনুপ্রবেশ, এছাড়া ডিলডো'র অনুপ্রবেশও একধরণের যৌন-অনুপ্রবেশ হিসেবে বিবেচিত। অন্যদিকে যোনি বা পায়ুতে আঙ্গুল ঢুকালে ওটাকে যৌন-অনুপ্রবেশ ধরা হয়না।
যখন একজন পুরুষ একজন নারীর যোনিতে তার শিশ্ন প্রবেশ করায়, তখন সেটিকে যোনিপথে সঙ্গম বা যৌনসঙ্গম বলা হয়। যখন একটি শিশ্নকে অন্য একজন ব্যক্তির পায়ুপথে প্রবেশ করানো হয়, তখন সেটিকে পায়ুসঙ্গম বলা হয়।
ক্লাডিস্টিকস (সাময়িকী)
Cladistics হচ্ছে ক্লাডিস্টিক্সের উপর গবেষণা করা-মাসে মাসে প্রকাশিত পিয়ার রিভিউ হওয়া বিজ্ঞাননির্ভর সাময়িকী। এটি উইলি হেনিগ সোসাইটির পক্ষে উইলি ব্ল্যাকওয়েল প্রকাশ করে থাকে। "Cladistics" যেসব পেপার প্রকাশ করে, তা বিবর্তন, সিস্টেমেটিক্স, এবং ইন্টেগ্রেটিভ বায়োলজির সাথে সম্পৃক্ত। প্রাকৃতিকভাবে বিজ্ঞানের দর্শন ও ধারণা; (যা জন্তু থেকে ব্যাকটেরিয়ার উপর প্রায়োগিক ভাবে আলোচনা করে), এধরনের উভয় বিষয়ে পেপার প্রকাশ করা হয়। জিনোমিক্স এবং জীবাশ্মবিদ্যার গবেষণা সংক্রান্ত পেপারও প্রকাশ করা হয়। এখানে পাচ ধরনের পেপার প্রকাশিত হয়, যথা: রিভিউ সাময়িকী, দৈনিক পেপার, ফোরাম পেপার, সম্পাদকের কাছে চিঠি এবং বইয়ের রিভিউ। ২০১৪ সালের "সাময়িকী সাইটেশন রিপোর্ট" অনুসারে এর ইমপ্যাক্ট ফ্যক্টর ৬.২১৭। যা বিবর্তনমুলক ৪৬ টি সাময়িকী গুলোর মধ্যে ৬ষ্ঠতম। এর প্রধান সম্পাদক ডেনিস ডব্লিউএম. স্টিভেনসন (Dennis Wm. Stevenson)।
ইকোলজি এন্ড ইভোল্যুশন
ইকোলজি এন্ড ইভোল্যুশন () হচ্ছে সপ্তাহান্তে প্রকাশিত উন্মুক্ত প্রবেশাধিকার সম্পুর্ণ বিজ্ঞাননির্ভর সাময়িকী, যা বাস্তুসংস্থান, বিবর্তন এবং কনভার্সেশন এর সকল ক্ষেত্র নিয়ে কাজ করে। ২০১৫ সালের "জার্নাল সাইটেশন রিপোর্ট" অনুযায়ী এর ইমপ্যাক্ট ফ্যক্টর ২.৫৩৭।
গোপালগঞ্জ জেলা, বিহার
গোপালগঞ্জ জেলা ভারতের বিহার রাজ্যের সারণ বিভাগের অন্তর্গত একটি প্রশাসনিক জেলা। জেলা সদর গোপালগঞ্জ শহর। জেলার বেশিরভাগ মানুষ ভোজপুরী, উর্দু এবং হিন্দি ভাষায় কথা বলেন।
গোপালগঞ্জ জেলা, ভারত ২,০৩৩ বর্গ কিলোমিটার (৭৮৫ বর্গ মাইল) এলাকা যা তুলনামূলকভাবে স্পেনের তেনেরিফ দ্বীপের সমতুল্য।
২০০৬ সালে পঞ্চায়েত মন্ত্রণালয় রাজ গোপালগঞ্জ জেলার নাম দেশের ২৫০ টি পিছিয়ে পরা জেলার (মোট ৬৪০ টি) মধ্যে একটি হিসাবে রাখা হয়। এটি বিহারের ৩৮ টি জেলার মধ্যে একটি, যা পশ্চাদপদ অঞ্চল গ্রান্ট ফান্ড প্রোগ্রাম (বিআরজিএফ) থেকে তহবিল লাভ করে।
২০১১ সালের আদমশুমারি অনুযায়ী ভারতের গোপালগঞ্জ জেলা ২,৫৮,০৩৭ জন লোকসংখ্যা রয়েছে, যা প্রায় কুয়েতের জাতি বা মার্কিন যুক্তরাষ্ট্রের নেভাদা জনসংখ্যার সমতুল্য। এটি আয়তনের হিসাবে ভারতের ১৩৬ তম স্থান (এটি মোট ৬৪০ টির মধ্যে)। 5 জেলাটি প্রতি বর্গ কিলোমিটার (৩,২৬০ / বর্গ মাইল) প্রতি ১,২৫৮ জন লোকের জনসংখ্যার ঘনত্ব রয়েছে। 5 ২০০১-২০১১ এর দশকে এর জনসংখ্যা বৃদ্ধির হার ছিল ১৮.৮৩%। 5 গোপালগঞ্জে প্রতি 1000 জন পুরুষের জন্য 1015 জন নারী যৌন অনুপাত, 5 এবং সাক্ষরতার হার ৬৭.০৪%।
২০১১ সালের জনগননা অনুযায়ী:
প্রাথমিকভাবে, গোপালগঞ্জে তার বাসিন্দাদের কাছে ভাল মানের শিক্ষার জন্য প্রস্তাব দেওয়া খুব কম ছিল। বর্তমানে শহরের স্কুল এবং কলেজগুলি সরকার বা বেসরকারী ট্রাস্ট এবং ব্যক্তি দ্বারা পরিচালিত হয়। স্কুলগুলি মাধ্যমিক শিক্ষার কেন্দ্রীয় বোর্ড (সিবিএসই), বা বিহার স্কুল পরীক্ষার বোর্ডের সাথে যুক্ত রয়েছে। ইংরেজী অধিকাংশ বেসরকারি স্কুলের শিক্ষার মাধ্যম; যদিও সরকারি স্কুলে ইংরেজী এবং হিন্দি উভয়ই প্রস্তাব দেয় তাদের মাধ্যমিক শিক্ষা সম্পন্ন করার পর, যার মধ্যে উচ্চ মধ্যমিক বিদ্যালয়ে জড়িত থাকে, ছাত্ররা সাধারণত তিনটি স্ট্রীমে- আর্টস, কমার্স বা সায়েন্সের উচ্চ মাধ্যমিক স্কুলে ভর্তি হয়।
ইভোল্যুশন (সাময়িকী)
Evolution বা International Journal of Organic Evolutionহচ্ছে একটি মাসিক বিজ্ঞাননির্ভর সাময়িকী। যা সুনির্দিষ্টভাবে বিবর্তনীয় কোনো ঘটনা বা ধারণার উপর নির্ভর করে, কোনো ফ্যাক্ট, কলাকৌশল, প্রায়োগিক গবেষণাকে প্রকাশ করে। সোসাইটি ফর দ্য স্টাডি অব ইভোলিউশনই "ইভোলিউশন" জার্নালটি প্রকাশ করে থাকে। এর প্রধান সম্পাদক হচ্ছেন মোহাম্মদ এ. এফ. নুর।
ইভোল্যুশন এন্ড ডেভেলপমেন্ট
ইভোল্যুশন এণ্ড ডেভেলপমেন্ট () হচ্ছে একটি পিয়ার রিভিউ করা বিজ্ঞানমুলক সাময়িকী। যা; বিবর্তনীয় জীববিজ্ঞান এবং উন্নয়নশীল জীববিজ্ঞানের মধ্যে সংযোগ সংক্রান্ত গবেষণা প্রকাশ করে। বিবর্তনীয় উন্নয়নশীল জীববিজ্ঞানের অভ্যন্তরে; এর অন্যতম লক্ষ্য হলো, এই দুই ক্ষেত্রের মধ্যে একটা বিস্তৃত জীববিজ্ঞানীয় ভাবনা তৈরী করা। এর ক্ষেত্র paleontology এবং population biology থেকে উন্নয়নশীল এবং অনুজীববিজ্ঞান পর্যন্ত বিস্তৃত, যেখানে গণিত, ইতিহাস এবং বিজ্ঞানের দর্শন নিয়েও গবেষণা প্রকাশ করা হয়।
১৯৯৯ সালে পাঁচজন জীববিজ্ঞানী ওয়ালেস আর্থুর, সিন বি.ক্যারোল, মাইকেল কোটস, রুডলফ রাফ এবং জর্জ রে কর্তৃক এ সাময়িকী প্রতিষ্ঠিত হয়। তারা সম্পাদক হিসেবে দায়িত্ব পালন করেছেন।সোসাইটি ফর ইন্টেগ্রেটিভ এন্ড কমপেরাটুভ বায়োলজির পক্ষে উইলি ব্ল্যাকওয়েল এটি প্রকাশ করে থাকেন।
এ কে নাজমুল করিম
আবুল খায়ের নাজমুল করিম (১ আগস্ট, ১৯২২ - ১৮ নভেম্বর, ১৯৮২) ছিলেন একজন বাংলাদেশী শিক্ষাবিদ ও সমাজবিজ্ঞানী। তিনি বাংলাদেশের সমাজবিজ্ঞান বিষয়ের জনক হিসেবে পরিচিত। শিক্ষায় অবদানের জন্য বাংলাদেশ সরকার তাঁকে ২০১২ সালে মরণোত্তর একুশে পদকে ভূষিত করে।
করিম ১৯২২ সালের ১ আগস্ট তৎকালীন ব্রিটিশ ভারতের পূর্ব বাংলার নোয়াখালী জেলার লক্ষ্মীপুরে জন্মগ্রহণ করেন। তার পৈতৃক নিবাস ছিল কুমিল্লা জেলার ফাল্গুনকরা গ্রামে। তার পিতা আবু রশীদ নিজামউদ্দিন মাহমুদ এবং মাতা মোসাম্মৎ শামসুন নেদা খাতুন। তিনি তার পিতামাতার আট সন্তানে মধ্যে সপ্তম। তার পিতার পরিবারে দেওয়ান ও ম্যাজিস্ট্রেট ছিল এবং তার মা জমিদার পরিবার থেকে এসেছেন।
নাজমুল করিম ১৯৩৯ সালে ঠাকুরগাঁও ইংরেজি হাই স্কুল থেকে প্রবেশিকা পরীক্ষায় প্রথম বিভাগে পাস করেন। পরে ১৯৪১ সালে তিনি ঢাকা কলেজ থেকে প্রথম বিভাগে ইন্টারমিডিয়েট পাস করেন।
করিম ১৯৪৪ সালে ঢাকা বিশ্ববিদ্যালয় থেকে রাষ্ট্রবিজ্ঞান বিষয়ে বিএ (সম্মান) এবং ১৯৪৬ সালে এমএ পাস করেন। তিনি পূর্ব পাকিস্তান রাজ্য বৃত্তি লাভ করেন এবং উচ্চ শিক্ষার জন্য মার্কিন যুক্তরাষ্ট্রে যাওয়ার সুযোগ পান। ১৯৫৩ সালে তিনি কলাম্বিয়া বিশ্ববিদ্যালয় থেকে সরকার ও সমাজবিজ্ঞান বিষয়ে আলাদাভাবে স্নাতকোত্তর ডিগ্রি লাভ করেন। তার ভালো ফলাফলের কারণে তিনি ১৯৬৪ সালে রকফেলার বৃত্তি পেয়ে লন্ডন স্কুল অব ইকোনমিক্স অ্যান্ড পলিটিক্যাল সায়েন্সে সমাজবিজ্ঞান বিষয়ে ডক্টরেট করার সুযোগ পান। সেখানে তিনি টি বি বটমোরের অধীনে ডক্টরেট করেন। তার থিসিসের শিরোনাম ছিল "দ্য মডার্ন মুসলিম পলিটিক্যাল এলিট ইন বেঙ্গল", যা পরে ১৯৮০ সালে আরও বৃহৎ পরিসরে "দ্য ডাইনামিক্স অব বাংলাদেশ সোসাইটি" শিরোনামে বিকাশ পাবলিশিং হাউজ প্রাইভেট লিমিটেড থেকে প্রকাশিত হয়।
করিম প্রথমে ফেনি কলেজ এবং ঢাকা কলেজে লেকচারার হিসেবে পাঠদান করেন। পরে তিনি ঢাকা বিশ্ববিদ্যালয়ে রাষ্ট্রবিজ্ঞান ও সমাজবিজ্ঞান বিভাগে অধ্যাপনা করেন। তিনি ঢাকা বিশ্ববিদ্যালয়ের সমাজবিজ্ঞান বিভাগের প্রতিষ্ঠাতাদের মধ্যে অন্যতম। ১৯৫৭ সালে ১৯ আগস্ট প্রতিষ্ঠিত সমাজবিজ্ঞান বিভাগে লেকচারার পদে যোগ দেন এবং পরে চেয়ারম্যান হিসেবেও দায়িত্ব পালন করেন। তিনি তার ইবনে রশীদ ছদ্মনামে গবেষণাপত্র, বই এবং ছোটগল্প লিখতেন।
নাজমুল করিম সৈয়দা জাহানারা বেগমের সাথে বিবাহবন্ধনে আবদ্ধ হন। জাহানারা বেগম বদরুন্নেসা সরকারি মহিলা কলেজের অধ্যক্ষ ছিলেন। তাদের তিন কন্যা - শেহেরনাজ ইয়াসমিন, শাহনাজ নাসরিন এবং লামিয়া নাজনিন।
নাজমুল করিম ১৯৮২ সালের ১৮ নভেম্বর বহুমূত্র রোগের কারণে সৃষ্ট জটিলতায় মৃত্যুবরণ করেন।
করিম ১৯৮৩ সালে র‍্যামন ম্যাগসেসে পুরস্কারের মনোনয়ন লাভ করেন। ২০১২ সালে তিনি মরণোত্তর একুশে পদকে ভূষিত হন।
ঢাকা বিশ্ববিদ্যালয়ের "নাজমুল করিম শিক্ষা কেন্দ্র" তার নামে নামকরণ করা হয়। তার পরিবার থেকে ঢাকা বিশ্ববিদ্যালয়ে দুটি বৃত্তি প্রদান করা হয়। ১৯৮৩ সাল থেকে সমাজবিজ্ঞান বিভাগের স্নাতকোত্তর শ্রেণিতে প্রথম স্থান অধিকারীকে ডঃ নাজমুল করিম স্মারক স্বর্ণ পদক প্রদান করা হয়। ২০১৪ সাল থেকে ঢাকা বিশ্ববিদ্যালয়ের অর্থনীতি বিভাগের একজন এবং নৃবিজ্ঞান বিভাগের একজন ছাত্রীকে তার স্ত্রী নামে প্রিন্সিপাল মিসেস সৈয়দা জাহানারা করিম বৃত্তি প্রদান করা হয়।
ইভোল্যুশন মাইন্ড এন্ড বিহেভিয়ার
ইভোল্যুশন মাইন্ড এন্ড বিহেভিয়ার 
() হচ্ছে উন্মুক্ত প্রবেশাধিকার মুলক সাময়িকী। বিবর্তনীয় তত্বকে মানুষের চারিত্রিক স্বভাবমুলক বিজ্ঞানের সাথে কিভাবে প্রয়োগ ঘটানো যায় তার উপর এটি কাজ করে। এই সাময়িকী তাত্বিক এবং প্রায়োগিক উভয় পেপারই প্রকাশ করে।
এই সাময়িকীটি পুর্বে "Journal of Cultural and Evolutionary Psychology" এবং "Journal of Evolutionary Psychology" নামে পরিচিত ছিল। এর Scopus এ ইন্ডেক্স হয়।
ইভোল্যুশন এন্ড হিউম্যান বিহেভিয়ার
ইভোল্যুশন এন্ড হিউম্যান বিহেভিয়ার () হচ্ছে একটি পির রিভিউ হওয়া একাডেমিক সাময়িকী। যা বিবর্তনীয় দৃষ্টিকোণ থেকে মানুষের স্বভাবকে ব্যাখ্যা করার জন্য গবেষণামুলক কাজগুলো প্রকাশ করে থাকে। এটা প্রাথমিকভাবে একটি বিজ্ঞাননির্ভর সাময়িকী, কিন্তু স্কলারদের আর্টিকেলও প্রকাশ করা হয়। অন্যান্য প্রজাতির উপর তাত্বিক এবং প্রায়োগিক কাজ, যা মানুষের স্বভাবকে ব্যখ্যা করতে পারে, এধরনের গবেষণামুলক পেপার এখানে প্রকাশিত হয়। হিউম্যান বিহেভিয়ার এবং ইভোল্যুশন সোসাইটির পক্ষে এলসভিয়ার এই সাময়িকীটি প্রকাশ করে।
ইভোল্যুশনারী এনথ্রোপলজি (সাময়িকী)
ইভুলেশনারী এনথ্রোপলজি () হচ্ছে নৃতত্বের উপর রিভিউ সাময়িকী। এটি এর সাথে সামঞ্জস্যপুর্ণ নতুন বইয়ের রিভিউ করা, সম্পাদকের কাছে চিঠি প্রকাশ, শ্রেণিকক্ষে বিবর্তনীয় নৃতত্ববিজ্ঞান শিক্ষা দেওয়ার জন্য প্রয়োজনীয় উপকরণ কেমন হওয়া উচিত, এসব নিয়েও কাজ করে।
এস এম আহমেদ হুমায়ুন
এস এম আহমেদ হুমায়ুন (১৮ মে, ১৯৩৬ - ২৩ জুলাই, ১৯৯৯) ছিলেন একজন বাঙালি লেখক ও সাংবাদিক। সাংবাদিকতায় অবদানের জন্য বাংলাদেশ সরকার ১৯৮৭ সালে তাঁকে একুশে পদকে ভূষিত করে।
হুমায়ুনের জন্ম ১৯৩৬ সালের ১৮ মে তৎকালীন ব্রিটিশ ভারতের পশ্চিমবঙ্গের বরাহনগরে। তার শৈশব কাটে পূর্ব বাংলার ব্রাহ্মণবাড়ীয়া জেলার নবীনগর উপজেলার শাহবাজপুর গ্রামে। ১৯৫৩ সালে তিনি মাধ্যমিক পাস করেন মোহিনী কিশোর হাই স্কুল থেকে। পরে তিনি ঢাকা চলে আসেন এবং ঢাকা কলেজ থেকে ১৯৫৬ সালে উচ্চ মাধ্যমিক পাস করেন এবং ভর্তি হন ঢাকা বিশ্ববিদ্যালয়ে পদার্থবিজ্ঞান বিভাগে। ১৯৫৮ সালে তিনি ঢাকা বিশ্ববিদ্যালয়ে তৎকালীন ছাত্র ইউনিয়নের ভারপ্রাপ্ত সাধারণ সম্পাদকের পদ লাভ করেন। ১৯৬০ সালে তিনি পদার্থবিজ্ঞান বিষয়ে বিএসসি এবং ১৯৬১ সালে এমএসসি ডিগ্রি লাভ করেন।
এমএসসি পাস করে হুমায়ুন অধুনালুপ্ত আদমজী পাটকলে মান নিয়ন্ত্রণ কর্মকর্তা হিসেবে যোগ দেন। সেখানে এক বছর কর্মরত থাকার পর তিনি তৎকালীন ইংরেজি সাপ্তাহিক ঢাকা টাইমস পত্রিকায় সহকারী সম্পাদক হিসেবে যোগদান করেন। পাশাপাশি তিনি তৎকালীন জগন্নাথ কলেজে (বর্তমান জগন্নাথ বিশ্ববিদ্যালয়) অধ্যাপনা করেন। হুমায়ুন ১৯৬৫ সালে দৈনিক পাকিস্তানে সহকারী সম্পাদক হিসেবে যোগদান করেন। ১৯৭০ দশকের শেষের দিকে তিনি ঢাকা বিশ্ববিদ্যালয়ের আমন্ত্রিত শিক্ষক হিসেবে অধ্যাপনা করেন। ১৯৮৫ সাল থেকে দৈনিক বাংলার সম্পাদক হিসেবে দায়িত্ব পালন করেন এবং ১৯৯৬ সালে এই পদ থেকে অবসরে যান।
হুমায়ুন ছাত্রজীবন থেকেই সাহিত্যচর্চার সাথে জড়িত ছিলেন। বিভিন্ন পত্রিকায় তাঁর লেখা প্রবন্ধ, অনুবাদ, শিশুসাহিত্য এবং জাতীয় ও আন্তর্জাতিক রাজনৈতিক বিষয়ক আলোচনা প্রকাশিত হয়েছে। তাঁর রচিত গ্রন্থাবলী হল: "বিপরীত স্রোতে রবীন্দ্রনাথ" (১৯৭৩), "আলেফ মিয়ার পৃথিবী" (১৯৮৪), "সিঙ্গেল কলাম, ডবল কলাম" (১৯৮৬) এবং "'নগর দর্পণ"।
আহমেদ হুমায়ুন ১৯৯৯ সালের ২৩ জুলাই মৃত্যুবরণ করেন।
মেথডস ইন ইকোলজি এন্ড ইভোল্যুশন
মেথডস ইন ইকোলজি এন্ড ইভোল্যুশন () হচ্ছে একটি পিয়ার-রিভিউ হওয়া বিজ্ঞাননির্ভর সাময়িকী; যা বাস্তুসংস্থান এবং বিবর্তন নিয়ে নতুন কলাকৌশলের উপর গবেষণা প্রকাশ করে। এটা ২০১০ সালে প্রকাশ হওয়া শুরু হয় এবং ব্রিটিশ ইকোলজিক্যাল সোসাইটির দ্বিতীয় সর্বকনিষ্ঠ সাময়িকী। "মেথডস ইন ইকোলজি এন্ড ইভুলেশন" শুধুমাত্র অনলাইনেই পাওয়া যায়। ২০১৪ সালের "সাময়িকী সাইটেশন রিপোর্ট" অনুসারে "বাস্তুসংস্থান" ক্যাটাগরি সম্পুর্ণ ১৪৯ টি সাময়িকীর মধ্যে এর অবস্থান নবম।
"মেথডস ইন ইকোলজি এন্ড ইভুলেশন " বাস্তুসংস্থান এবং বিবর্তনের সকল ক্ষেত্র নিয়েই গবেষণা প্রকাশ করে। তারা পরিসংখ্যান এবং তাত্বিক কাজ, ফাইলোজেনেটিক্সের উপর কলাকৌশল এবং মেথোডলোজির উপর ফিল্ড ওয়ার্কও প্রকাশ করে।
বিভিন্ন গবেষণামুলক পেপার প্রকাশ করার সাথে সাথে, এই সাময়িকী কম্পিউটার কোড, মেথোডলোজিক্যাল টিউটোরিয়াল এবং ব্যাখ্যা সংবলিত তথ্যচিত্র প্রকাশেও এটি উৎসাহিত করে। সম্পাদকমণ্ডলীর অফিসে নিয়মিত পডকাস্ট প্রোডিউস করা হয়।
জার্নাল অব জুলোজিক্যাল সিস্টেমেটিক্স এন্ড ইভোল্যুশনারী রিসার্চ
জার্নাল অব জুলোজিক্যাল সিস্টেমেটিক্স এন্ড ইভুলেশনারী রিসার্চ ("") হচ্ছে একটি ত্রৈমাসিক পিয়ার রিভিউ হওয়া বিজ্ঞাননির্ভর সাময়িকী, যা উইলি ব্ল্যাকওয়েল প্রকাশ করেন। এটা ১৯৬৩ সালে প্রথম প্রকাশিত হয়, পরবর্তীতে ১৯৯৪ সালে জন উইলি এবং তার পুত্রের দ্বারা পুনঃপ্রকাশিত হয়। এর প্রধান সম্পাদক হচ্ছেন ড. উইলফ্রাইড ওয়েস্টহাইড (Dr. Wilfried Westheide) (, জার্মানি)। ২০০৯ সালের সাময়িকী সাইটেশন রিপোর্ট অনুসারে এর ইমপ্যাক্ট ফ্যাক্টর হচ্ছে ১.৮৫।
"জার্নাল অব জুয়োলজিক্যাল সিস্টেমেটিক্স এন্ড ইভুলেশনারী রিসার্চ" হচ্ছে প্রাণী বিজ্ঞানের উপর করা পাঠ, যা বিবর্তনীয় গবেষণার সাথে সংযুক্ত। এটা জার্মান, ফরাসি, ইংরেজি ভাষায় প্রকাশিত একটি সাময়িকী, যা বিবর্তনীয় গবেষণা এবং তার সাথে সংযুক্ত সকল জরিপ ও কার্যক্রমকে প্রকাশ করে।
১৯৬৩ সালের মার্চ থেকে ১৯৯৪ সালের জুন মাস পর্যন্ত এটি ' (একাডেমিক পাবলিশার এসোসিয়েশন), (ফ্র্যাঙ্কফুট, জার্মানি) ' নামে প্রকাশ করে
"Journal of Zoological Systematics এবং Evolutionary Research" নিম্নোক্ত উপাত্তভাণ্ডারে সূচিত হয়:
জার্নাল অব হিউম্যান ইভোল্যুশন
জার্নাল অব হিউম্যান ইভোলিউশন () হচ্ছে, বিবর্তনের ক্ষেত্রে মাসিক পিয়ার রিভিউ করা বিজ্ঞানমুলক সাময়িকী। এটা বিশেষ করে মানুষ এবং প্রাইমেটের বিবর্তন নিয়ে মাজ করে। ১৯৭২ সালে এটা প্রতিষ্ঠিত হয়েছে এবং এলসভিয়ার তা কাগজে ও সায়েন্স ডিরেক্টের মাধ্যমে অনলাইনে তা প্রকাশ করে। ২০১৫ সালের নভেম্বর পর্যন্ত এর ভলিউম সংখ্যা দাড়িয়েছে ৮৮তে। এর প্রধান সম্পাদক হচ্ছেন সারাহ এলটন (দারহাম বিশ্ববিদ্যালয়) এবং মাইক প্লাভকান (আরকানসাস বিশ্ববিদ্যালয়).
প্রকাশক এলসভিয়ার, তিন মাত্রার দর্শন করা যাবে, এইধরনের যন্ত্র, এই জার্নালের জন্য ব্যবহার করে। যার ফলে লেখক তার অনলাইনে প্রকাশিত আর্টিকেলকে তৃতীয় মাত্রার মডেল এবং স্ক্যানার দিয়ে দেখতে পারে। জটিল ধারণাকে এই মডেল তিন মাত্রায় দেখাতে পারে বিধায়, আর্টিকেলে প্রকাশিত জটিল ধারণা সহজে বোধগম্য হয়।
মলিকিউলার বায়োলজি এন্ড ইভোল্যুশন
মলিকিউলার বায়োলজি এন্ড ইভোলিউশন () হচ্ছে মাসিক পিয়ার রিভিউ হওয়া বিজ্ঞাননির্ভর সাময়িকী। এটি সোসাইটি ফর মলিকিউলার বায়োলজি এন্ড ইভুলেশন এর পক্ষে অক্সফোর্ড ইউনিভার্সিটি প্রেস প্রকাশ করে থাকে। এটি আণবিক জীববিজ্ঞান এবং বিবর্তনীয় জীববিজ্ঞান এর মধ্যে আন্তঃসংযোগ মুলক গবেষণাসংক্রান্ত কাজ প্রকাশ করে। এর প্রধান সম্পাদক ছিলেন ওয়াল্টার এম. ফিচ এবং মাসাতোসি নেই। বর্তমানে এর প্রধান সম্পাদক হলেন সুধীর কুমার।
২০১৫ সালের "সাময়িকী সাইটেশন রিপোর্ট" অনুসারে, এর ইমপ্যাক্ট ফ্যাক্টর ১৩.৬৪৯।
বিহারের বিভাগগুলির তালিকা
বিহারে মোট ৯ টি বিভাগ রয়েছে।এই ৯ টি বিভাগ ৩৮ টি জেলা নিয়ে গঠিত।
জার্নাল অব মলিকিউলার এভোলিউশন
জার্নাল অব মলিকিউলার এভোলিউশন () হচ্ছে সমকক্ষদের দ্বারা পর্যালোচিত (Peer review) এবং জার্মানি থেকে প্রকাশিত একটি বৈজ্ঞানিক গবেষণা পত্রিকা যা আণবিক বিবর্তন নিয়ে কাজ করে। জার্মানির স্প্রিঙ্গার প্রকাশনা সংস্থা এই গবেষণা পত্রিকাটি প্রকাশ করে এবং ১৯৭১ সালে এটি প্রথম প্রকাশিত হয়। এর প্রতিষ্ঠাতাকালীন সম্পাদক ছিলেন এমিলে সুকারকান্ডল (Emile Zuckerkandl)। তিনি ১৯৯০ সালের শেষ পর্যন্ত এর প্রধান সম্পাদক ছিলেন।
২০০১ সালে গবেষণা পত্রিকাটির প্রকাশক সেরা গবেষণাপত্রের জন্য এমিলে সুকারকান্ডলের সম্মানে প্রতি বছর সুকারকান্ডল পুরস্কার দেওয়ার নিয়ম চালু করে।
গজমহল ট্যানারী উচ্চ বিদ্যালয়
গজমহল ট্যানারি উচ্চ বিদ্যালয় গজমহল, হাজারীবাগ থানা রোড, ঢাকার একটি মাধ্যমিক বিদ্যালয়। এটি ১৯৮৮ সালে প্রতিষ্ঠিত হয়। এটি ঢাকা শিক্ষা বোর্ডের অধীনে সরকারি নিবন্ধিত এমপিও ভুক্ত বিদ্যালয়।
গজমহল ট্যানারি উচ্চ বিদ্যালয় ট্যানারি শ্রমিকদের সন্তানদের জন্য ট্যানারি মালিকারা প্রতিষ্ঠিত করে। গজমহল প্রাক্তন ছাত্র সংগঠন (জিক্সএসএ) গজমহল ট্যানারি উচ্চ বিদ্যালয়ের প্রাক্তন ছাত্রদের সংগঠন। ২৬ শে মার্চ, ২০১৩ তারিখে স্কুল প্রাঙ্গনে জিক্সএসএ তাদের প্রথম পুনর্মিলনের আয়োজন করে।
১। মরহুম জনাব মুনসুর আহমেদ
২। মরহুম জনাব আঃ কাইয়ুম সর্দার
৩। মরহুম জনাব ওসমান গনি ভূঁইয়া
৪। মরহুম জনাব শেখ লালা বাবু
৫। মরহুম জনাব এম এ সাত্তার ভূঁইয়া
৬। মরহুম জনাব জমশের আলী
৭। জনাব সৈয়দ মঞ্জুর এলাহী
৮। জনাব ডাঃ তোফায়াল আহমেদ
৯। জনাব আবুল খায়ের বাবুল
১০। জনাব এম এ মাজেদ
১১। মরহুম জনাব সিরাজ উদ দৌলা বাহা্র
১৩। মিঃ পিটার জন ষ্টোন (ইংল্যান্ড)
১৪। মিঃ জাফ বি এ এস এফ (বাংলাদেশ)
১৫। জনাবা সুফিয়া খাতুন
১৬। জনাব মোঃ সেলিম
১৭। জনাব আব্দুল মালেক
১৮। জনাব হাজী মোঃ হারুন চৌধুরী
১৯। শেখ ফজলে নূর তাপস
গজমহল ট্যানারি উচ্চ বিদ্যালয় ২০০৬ সাল থেকে প্রাথমিক স্তরের শিক্ষার উদ্বোধন করে, এই স্তরটি গজমহল ট্যানারি কিন্ডার গার্টেন স্কুল নামেও পরিচিত। পঞ্চম শ্রেণী যার অর্থ প্রাথমিক শিক্ষা সমাপনী পরীক্ষা প্রাথমিক স্তরের শিক্ষা। এ পরীক্ষায় উত্তীর্ণ শিক্ষার্থীরাই পরবর্তীকালে নিম্ন মাধ্যমিকের ষষ্ঠ শ্রেণীতে ভর্তি হওয়ার সুযোগ পায়।
গজমহল ট্যানারি উচ্চ বিদ্যালয়ের শুরু থেকে ষষ্ঠ শ্রেণী থেকে অষ্টম শ্রেণী পর্যন্ত চালু আছে। ২০১০ সালে বাংলাদেশে প্রথমবারের মতো সাধারণ স্কুল ও মাদ্রাসার ছাত্র-ছাত্রীদের জন্য জুনিয়র স্কুল সার্টিফিকেট পরীক্ষা ও জুনিয়র দাখিল সার্টিফিকেট পরীক্ষা অনুষ্ঠিত হয়। এই পরীক্ষায় উত্তীর্ণদের জুনিয়র স্কুল সার্টিফিকেট প্রদান করা হয় এবং তাদের নবম শ্রেণীতে ভর্তির সুযোগ দেয়া হয়। এছাড়া এ পরীক্ষার ফলাফলের ভিত্তিতে জুনিয়র বৃত্তি প্রদান করা হবে।
সেকেন্ডারি স্কুল সার্টিফিকেট বা "এসএসসি"  বা এস. এস.সি হল একটি সরকারী পরীক্ষা যা মাধ্যমিক বোর্ড বাংলাদেশের অধীনে নেওয়া হয়। মাধ্যমিক স্কুল সার্টিফিকেট (এসএসসি) পরীক্ষার হল, মাধ্যমিক শিক্ষা সমাপ্তির পরীক্ষা হিসেবে বাংলাদেশে একটি পাবলিক পরীক্ষা।
গজমহল প্রাক্তন ছাত্র এসোসিয়েশন (জিক্সএসএ) হল গজমহল ট্যানারি হাই স্কুলের একটি প্রাক্তন ছাত্রদের সংগঠন। জিক্সএসএ ২০১৩ সালে প্রথম পুনর্মিলন আয়োজন করে।
গজমহল ট্যানারি উচ্চ বিদ্যালয়ের ২৫ বছরের প্রতিষ্ঠা বার্ষিকী আয়োজনের মাধ্যমে ২৬ শে মার্চ, ২০১৩ তারিখে প্রথম পুনর্মিলনি আয়োজন করে গজমহল প্রাক্তন ছাত্র সংগঠন।
জার্নাল অব ইভোল্যুশনারী বায়োলজি
জার্নাল অব ইভুলেশনারী বায়োলজি () একটি মাসিক পিয়ার রিভিউ করা বিজ্ঞানমুলক সাময়িকী, যা বিবর্তনীয় জীববিজ্ঞান নিয়ে কাজ করে। ইউরোপিয়ান সোসাইটি ফর ইভুলেশনারী বায়োলজির পক্ষে উইলি ব্ল্যাকওয়েল এটা প্রকাশ করে। এর প্রতিষ্ঠাতাকালীন সম্পাদক ছিলেন স্টিফেন সি. স্টিয়ার্নস। তার পরবর্তী উত্তরাধিকার হিসেবে সম্পাদকের ভুমিকা পালন করেছেন যথাক্রমে পিয়েরে-হেনরী গুয়ন (Pierre-Henri Gouyon) (১৯৯২-১৯৯৫), রোল্ফ হয়েকস্ট্রা (১৯৯৬-১৯৯৯), পিটার ভ্যান টিনডেরেন (Peter van Tienderen) (২০০০-২০০৩), জুহা মেরিলা (২০০৪-২০০৭) এবং এলান মুরে (২০০৭–?). বর্তমানে এর সম্পাদক মাইকেল জি. রিচে (স্ট এন্ড্রু বিশ্ববিদ্যালয়)।
কমপ্টিস রেণ্ডাস পালেভল
কম্পটিস রেণ্ডাস ডি আই'একাডেমি ডেস সায়েন্স (Comptes rendus de l'Académie des Sciences) () অথবা সহজভাবে কমপ্টিস রেণ্ডাস হচ্ছে একটি ফরাসি বিজ্ঞাননির্ভর সাময়িকী; যা ১৯৬৬ সালে প্রকাশ হয়। এটা ফরাসি একাডেমি অব সায়েন্সের কার্যক্রম। বর্তমানে এটি সাতটি অংশে বিভক্ত হয়েছে, যা এলসভিয়ার প্রকাশ করে থাকে। সাতটি অংশ হলো যথাক্রমে: Mathématique, Mécanique, Physique, Geoscience, Palevol, Chimie, এবং Biologies।
টুকুরিয়া ইউনিয়ন
টুকুরিয়া বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ৬নং টুকুরিয়া ইউনিয়ন পরিষদ।
পীরগঞ্জ উপজেলা থেকে ১৩.৫ কিঃ মিঃ পশ্চিমে সবুজ বৃক্ষের ছায়ায় মনোরম পরিবেশে ৬নং টুকুরিয়া ইউনিয়ন পরিষদ টি অবস্থিত।
টুকুরিয়া ইউনিয়নের অধীনে মোট ২১ টি গ্রাম আছে।। টুকুরিয়া ইউনিয়নের গ্রামসমূহ—টুকুরিয়া ইউনিয়নের মোট জনসংখ্যা: ২৫৩৭৯ জন।।
ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ— ।
ইউনিয়ন টিতে ১ টি বাজার আছে 
শনিবার ও বুধবার দুই দিনে হাট বসে ।
(Working...)।
পেড্রো কলিন্স
পেড্রো টাইরন কলিন্স (; জন্ম: ১২ আগস্ট, ১৯৭৬) বার্বাডোসের সেন্ট পিটারের বস্কোবেল এলাকা জন্মগ্রহণকারী প্রথিতযশা সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন। দলে তিনি মূলতঃ বামহাতি ফাস্ট মিডিয়াম বোলারের দায়িত্ব পালন করতেন। এছাড়াও নীচেরসারিতে ডানহাতে পারদর্শীতা দেখিয়েছেন পেড্রো কলিন্স।
ওয়েস্ট ইন্ডিজ ক্রিকেট দলের অন্যতম সদস্য ফিদেল অ্যাডওয়ার্ডস সম্পর্কে তার সৎ ভাই। তার ন্যায় খুব কমসংখ্যক বামহাতি সিম বোলারই ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করার সুযোগ পেয়েছেন। তার বোলিং সঠিক দিক ও নিশানা বরাবর ছিল যা তাকে ক্যারিবীয় ক্রিকেটে দূর্দান্ত প্রতাপে রাজত্ব করতে সহায়তা করেছিল। ৩৪.১৩ গড়ে ১০৬ উইকেট নিয়ে সন্তোষজনক টেস্ট রেকর্ড গড়া স্বত্ত্বেও ওয়েস্ট ইন্ডিজ দলের নিয়মিত সদস্য হতে পারেননি তিনি। তাস্বত্ত্বেও ২০০৭ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের সুযোগ পান।
২০০২ সালের আইসিসি চ্যাম্পিয়ন্স ট্রফিতে অংশ নেন। এরপর ২০০৩ সালের ক্রিকেট বিশ্বকাপেও দলের অন্যতম সদস্য মনোনীত হন। ঐ প্রতিযোগিতায় তার দল গ্রুপ পর্ব থেকেই ছিটকে পড়ে।
২০০৭ সালে সারে দলের পক্ষে কোলপ্যাক খেলোয়াড় হিসেবে দুই বছরের জন্য চুক্তিবদ্ধ হন। এরফলে তার ওয়েস্ট ইন্ডিজ দলে ভবিষ্যতে খেলার সম্ভাবনা কমে যায়। তবে, শেষ পর্যন্ত তিনি এ চুক্তি থেকে দূরে সরে আসেন। ৩০ মার্চ, ২০১০ তারিখে মিডলসেক্স কর্তৃপক্ষ ২০১০ মৌসুমে খেলার জন্য তার চুক্তিবদ্ধতার কথা ঘোষণা করে।
কফিল আহমেদ
কফিল আহমেদ (জন্ম: ১ সেপ্টেম্বর, ১৯৬২) হলেন একজন বাংলাদেশী সমসাময়িক কবি, গায়ক এবং চিত্রশিল্পী। তিনি গণসঙ্গীতের গায়ক হিসেবে প্রসিদ্ধ। এছাড়া তিনি জলরঙ এবং আক্রিলিকে চিত্রাঙ্কনের মাধ্যমে তার দক্ষতার ছাপ রেখেছেন।
কফিল ১৯৬২ সালের ১ সেপ্টেম্বর তৎকালীন পূর্ব পাকিস্তানের (বর্তমান বাংলাদেশ) কিশোরগঞ্জে জন্মগ্রহণ করেন। তার পিতা ছিলেন জেলা শিক্ষা অফিসার। কফিল ১৯৮৭ সালে জাহাঙ্গীরনগর বিশ্ববিদ্যালয় থেকে ইংরেজি বিষয়ে স্নাতক (সম্মান) ডিগ্রি লাভ করেন। বিশ্ববিদ্যালয়ে পড়াকালীন কফিলের প্রথম কবিতার বই "জাংশন" প্রকাশিত হয়। ১৯৮৭ সালে বইটি বৃন্তক পাবলিশার্স থেকে প্রকাশিত হয়।
কফিল স্ব-উদ্যোগে সঙ্গীত শিখেন এবং তার সঙ্গীতকর্মের যাত্রা শুরু হয় উনিশ নব্বইয়ের দশকের শুরুর দিকে। ১৯৯০ সালে তিনি একটি সঙ্গীত দলের সাথে "হাজার বছরের বাংলা গান" অনুষ্ঠানের আয়োজন করেন। এই অনুষ্ঠানে লালনগীতি ও চর্যাগীতির গান ব্যবহার করেন। পরে তারা একই ধাঁচের গান রচনা করতে থাকেন এবং দেশের বিভিন্ন স্থানে গণমানুষের সামনে এইসব গানের সরাসরি উপস্থাপনা করতে থাকেন। ২০০২ সালে কফিলের প্রথম গানের সংকলন প্রকাশিত হয়।
সঙ্গীতের পাশাপাশি কফিল চিত্রাঙ্কনেও দক্ষ। উনিশ আশির দশক থেকে চিত্রশিল্পী হিসেবে তার কাজ বেশ কিছু বই এবং ম্যাগাজিনে প্রকাশিত হয়েছে। জলরঙ এবং আক্রিলিকে তার কাজকে বাংলাদেশের আধুনিক চিত্রকলায় নতুন দিগন্তের সূচনা করেছে।
সুফিয়া আহমেদ
সুফিয়া আহমেদ (জন্মনাম: ইবরাহিম; জন্ম ২০ নভেম্বর, ১৯৩২) হলেন একজন বাংলাদেশী শিক্ষাবিদ। ১৯৯৪ সালে তিনি বাংলাদেশের প্রথম নারী জাতীয় অধ্যাপক নির্বাচিত হন। ভাষা আন্দোলনে অবদানের জন্য বাংলাদেশ সরকার তাকে একুশে পদকে ভূষিত করে।
সুফিয়া ১৯৩২ সালের ২০ নভেম্বর তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ফরিদপুর জেলায় জন্মগ্রহণ করেন। তার পিতা মুহম্মদ ইবরাহিম ছিলেন একজন বিচারপতি ও ঢাকা বিশ্ববিদ্যালয়ের উপাচার্য এবং মাতা লুৎফুন্নেসা ইবরাহিম। ১৯৪৮ সালে প্রাইভেটে মেট্রিকুলেশন পাস করেন এবং পরে বরিশালের ব্রজমোহন কলেজ থেকে ইন্টারমিডিয়েট পাস করেন। ১৯৫০ সালে ভর্তি হন ঢাকা বিশ্ববিদ্যালয়ে। সেখানে তিনি ইসলামের ইতিহাস ও সংস্কৃতি বিষয়ে পড়াশুনা করেন। তিনি ১৯৫২ সালের ২১শে ফেব্রুয়ারি ১৪৪ ধারা ভঙ্গকারী এবং ঢাকা বিশ্ববিদ্যালয়ে সান্ধ্য আইনের বিরুদ্ধে মিছিলকারী নারীদের মধ্যে একজন ছিলেন। তিনি ১৯৬০ সালে লন্ডন থেকে পিএইচডি ডিগ্রি লাভ করেন।
১৯৪৩-৪৪ সালে তার পিতা মুহম্মদ ইবরাহিম ঢাকা বিশ্ববিদ্যালয়ের আইন বিভাগে পাঠদান করতেন। তখন থেকে তার মাঝে শিক্ষক হওয়ার স্বপ্ন লালিত ছিল। ১৯৬১ সালে লন্ডন থেকে পিএইচডি করে ঢাকা বিশ্ববিদ্যালয়ে তার নিজের বিভাগ ইসলামের ইতিহাস ও সংস্কৃতি বিভাগে লেকচারার হিসেবে যোগ দেন। ১৯৮৩ সালে অধ্যাপক হন। দেশের বাইরেও তিনি কয়েকটি প্রতিষ্ঠানে শিক্ষাদান করেছেন। তিনি ইস্তানবুলের বসফরাস বিশ্ববিদ্যালয় এবং উইজকনসিনের মিলোউকির আলভার্নো কলেজের আমন্ত্রিত অধ্যাপক ছিলেন।
সুফিয়া আহমেদ বাংলাদেশ ব্যাংকের বোর্ড অব ডিরেক্টরের সদস্য হিসেবে কর্মরত ছিলেন। এছাড়া তিনি বাংলাদেশ ইতিহাস পরিষদের সভাপতির দায়িত্ব পালন করেন।
সুফিয়া আহমেদ ১৯৫৫ সালের জুনে সৈয়দ ইশতিয়াক আহমেদের সাথে বিবাহবন্ধনে আবদ্ধ হন। ইশতিয়াক আহমেদ ছিলেন একজন বিচারক ও আইনজীবী। তাদের দুই সন্তান। পুত্র সৈয়দ রিফাত আহমেদ বাংলাদেশ সুপ্রিম কোর্টের বিচারক এবং কন্যা রাইনা আহমেদ একজন চিকিৎসক।
ভারতের মহানগর সমূহের তালিকা
এটি জনসংখ্যা অনুসারে ভারতের মেট্রোপলিটান অঞ্চলের একটি তালিকা।
সংবিধান (৭০ তম সংশোধনী) আইন, ১৯৯২ ভারতে একটি মেট্রোপলিটান এলাকা সংজ্ঞায়িত করে, যার এলাকা দশ লক্ষ বা ততোধিক জনসংখ্যা রয়েছে, এক বা একাধিক জেলায় গঠিত এবং দুই বা ততোধিক পৌরসভা বা পঞ্চায়েতগুলি বা অন্যান্য সংলগ্ন এলাকায় গঠিত, একটি মহানগর এলাকায় জনসাধারণের বিজ্ঞপ্তির দ্বারা গভর্নর দ্বারা নির্দিষ্ট।
ভারতে দশ লাখের অধিক জনসংখ্যার শহরের তালিকা
ভারত দক্ষিণ এশিয়ার একটি দেশ।এটি ভৌগোলিক এলাকা দ্বারা সপ্তম বৃহত্তম দেশ, ১.৩ বিলিয়ন লোকের বেশী দ্বিতীয় বৃহত্তম জনবহুল দেশ।ভারতে ২৯ টি রাজ্য এবং সাতটি কেন্দ্রশাসিত অঞ্চল রয়েছে। এটি বিশ্বের জনসংখ্যার ১৭.৫ শতাংশের বাসস্থান।
আবদুল গনি হাজারী
আবদুল গনি হাজারী (১২ জানুয়ারি, ১৯২১ - ১৯৭৬) ছিলেন একজন বাঙালি কবি ও সাংবাদিক। সাহিত্যে অবদানের জন্য তিনি ১৯৬৪ সালে ইউনেস্কো পুরস্কার ও ১৯৭২ সালে বাংলা একাডেমি পুরস্কার এবং সাংবাদিকতায় অবদানের জন্য ১৯৯১ সালে মরণোত্তর একুশে পদক লাভ করেন।
হাজারী ১৯২১ সালের ১২ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) পাবনা জেলার সুজানগর উপজেলার নয়াগ্রামে জন্মগ্রহণ করেন। ১৯৪৪ সালে তিনি কলকাতা বিশ্ববিদ্যালয় থেকে দর্শন বিএ (সম্মান) ডিগ্রি লাভ করেন। পরে তিনি একই বিষয়ে এমএ শ্রেণিতে পড়াশুনা করলেও ডিগ্রি অর্জন করেন নি।
হাজারীর কর্মজীবন শুরু হয় ১৯৪৭ সালে কলকাতা থেকে প্রকাশিত সাপ্তাহিক আলোড়ন পত্রিকায় সাংবাদিকতার মাধ্যমে। তিনি এই পত্রিকার সম্পাদকেরও দায়িত্ব পালন করেন। ১৯৪৭ সালে দেশবিভাগের পর তিনি ঢাকায় চলে আসেন এবং জুবলি প্রেসের সহকারী ম্যানেজার হিসেবে যোগদান করেন। পঞ্চাশের দশকের শুরুতে তিনি চন্দ্রবিন্দু, মুক্তি নামে বাংলা এবং দ্য রিপাবলিক নামে ইংরেজি পত্রিকা প্রকাশ করেন। পরে তিনি বিভিন্ন পদে দ্য পাকিস্তান অবজার্ভার, দৈনিক সংবাদ, পূর্বদেশ, চিত্রালী এবং ১৯৬৫ থেকে ১৯৬৮ সালে পরিক্রমা পত্রিকায় কর্মরত ছিলেন। ১৯৭১ সালে বাংলাদেশের স্বাধীনতা লাভের পর তিনি ১৯৭২ থেকে ১৯৭৩ সালে অবজার্ভার গ্রুপ অব পাবলিকেশন্সের প্রশাসক এবং ১৯৭৪ থেকে ১৯৭৬ সালে সংবাদপত্র ব্যবস্থাপনা বোর্ডের চেয়ারম্যানের দায়িত্ব পালন করেন। এছাড়া তিনি লেখক সংঘ, ঢাকা আর্ট স্কুল (১৯৪৮), ডায়াবেটিক অ্যাসোসিয়েশনসহ বেশি কিছু সংগঠন প্রতিষ্ঠা ও পরিচালনায় সক্রিয় ভূমিকা পালন করেন।
কাজী আবদুল বাসেত
কাজী আবদুল বাসেত (৪ ডিসেম্বর, ১৯৩৫ - ২৩ মে, ২০০২) ছিলেন একজন বাংলাদেশী চিত্রশিল্পী এবং চারুকলা বিষয়ের শিক্ষক। তিনি মূর্ত ও বিমূর্ত দু-ধারায়ই গুরুত্বপূর্ণ অবদান রেখে গেছেন। তিনি তার নিরীক্ষামূলক "ফিশ ওম্যান" শীর্ষক চিত্রকর্মের জন্য প্রসিদ্ধ। চারুকলায় অবদানের জন্য বাংলাদেশ সরকার তাঁকে ১৯৯১ সালে একুশে পদকে ভূষিত করে।
বাসেত ১৯৩৫ সালের ৪ ডিসেম্বর তৎকালীন ব্রিটিশ ভারতের বেঙ্গল প্রেসিডেন্সির ঢাকায় জন্মগ্রহণ করেন। তার পিতা আবদুল জলিল এবং মাতা নূরজাহান বেগম। তার পৈতৃক বাড়ি মুন্সিগঞ্জ জেলার রামপাল গ্রামে। বাসেত ১৯৫১ সালে ঢাকার সরকারি মুসলিম হাইস্কুল থেকে প্রবেশিকা পাস করেন। ১৯৫৬ সালে তিনি ঢাকার সরকারি আর্ট ইনস্টিটিউট থেকে চারুকলা বিষয়ে স্নাতক ডিগ্রি লাভ করেন।
কর্মজীবনের শুরুতে বাসেত ১৯৫৬ সালে ঢাকার নবাবপুর সরকারি হাইস্কুলে ড্রয়িং-শিক্ষক হিসেবে যোগদান করেন। পরের বছর ১৯৫৭ সালে তিনি তার নিজের শিক্ষা প্রতিষ্ঠান ঢাকা সরকারি আর্ট ইনস্টিটিউটে লেকচারার পদে যোগদান করেন। এই ইনস্টিটিউটে শিক্ষাদানকালে ১৯৬৩-৬৪ সালে তিনি ফুলব্রাইট ফেলোশিপ লাভ করেন এবং চিত্রশিল্পে উচ্চতর ডিগ্রি অর্জনের জন্য মার্কিন যুক্তরাষ্ট্রের শিকাগো বিশ্ববিদ্যালয়ের আর্ট ইনস্টিটিউট পড়তে যান। ১৯৬৫ সালে যুক্তরাষ্ট্র থেকে ফিরে এসে ড্রয়িং ও পেইন্টিং বিভাগের প্রধান হিসেবে যোগ দেন। ১৯৯৫ সালে তিনি এই প্রতিষ্ঠান থেকে অবসরে যান।
বাসেত যুক্তরাষ্ট্রে শিকাগো বিশ্ববিদ্যালয়ে পড়াকালীন বিমূর্ত প্রকাশবাদী ধারায় প্রভাবিত হন। সেখানে তিনি পল উইগার্ড, হ্যান্স হফম্যান এবং বাবভিক্টকে তার শিক্ষক হিসেবে পেয়েছিলেন। দেশে ফিরে এসে তিনি বিমূর্ত প্রকাশবাদী ধারার বিভিন্ন পরীক্ষা-নিরীক্ষা করেন। ১৯৮৪ পরবর্তী সময়ে তিনি বাস্তবধর্মী চিত্র রচনায়ও মনোযোগ দেন। নারী-প্রতিকৃতি, বিশেষ করে, নারীর মাতৃরূপ অঙ্কনে তাঁর বিশেষ আগ্রহ ছিল। তিনি প্যাস্টেল রঙে যুদ্ধ শেষে প্রিয় সন্তানের জন্য অপেক্ষা করে আছেন মা এবং প্রিয় স্বামীর জন্য অপেক্ষা করে আছেন স্ত্রী এ ধরনের কিছু কাজ করেন। তার একটি উল্লেখযোগ্য নিরীক্ষাধর্মী চিত্রকর্ম হল "ফিশ ওম্যান"।
বাসেত ২০০২ সালের ২৩ মে ঢাকায় মৃত্যুবরণ করেন।
বাসেত ১৯৫৪ সালে ঢাকায় অনুষ্ঠিত নিখিল পাকিস্তান চারুকলা প্রদর্শনীতে অংশগ্রহণ করে পুরস্কার লাভ করেন। ১৯৫৭ সালে করাচীতে অনুষ্ঠিত পাকিস্তান জাতীয় চারুকলা প্রদর্শনী থেকে দ্বিতীয় পুরস্কার লাভ করেন। ১৯৮২ সালে বাংলাদেশ শিল্পকলা একাডেমি পুরস্কার, ১৯৮৭ সালে শ্রীজ্ঞান অতীশ দীপঙ্কর স্বর্ণ পদক, ১৯৮৯ সালে বাংলাদেশ চারুকলা সংসদ পুরস্কার লাভ করেন। চারুকলায় সামগ্রিক অবদানের জন্য ১৯৯১ সালে বাংলাদেশের সর্বোচ্চ জাতীয় সম্মাননা একুশে পদক লাভ করেন।
২০১০ লাদাখ বন্যা
২০১০ লাদাখের বন্যার ঘটনাটি ৬ই আগস্ট ২০১০ তারিখে লাদাখের একটি বৃহত অংশ জুড়ে ঘটেছিল, যা ভারতের দক্ষিণাঞ্চলীয় জম্মু ও কাশ্মীরের একটি অঞ্চল। লেহ অঞ্চলের প্রধান শহরসহ ৭১ টি শহর ও গ্রাম ক্ষতিগ্রস্ত হয়েছে। কমপক্ষে ২৫ জন লোক মারা গেছে বলে জানা গেছে, ছয়জন বিদেশী পর্যটক ছিলেন, মেঘের ঝড় এবং ভারী রাতের বর্ষণে ফ্লাশ বন্যা, কাদা ফোঁটা এবং ধ্বংসাবশেষ প্রবাহ সৃষ্টি হয়। ঝড়টির প্রাথমিক পরিপ্রেক্ষিতে ২০০ জন লোক অনুপস্থিত ছিল, এবং বন্যার পর হাজার হাজার ঘরবাড়ি গৃহহীন হয়ে পড়ে এবং সম্পত্তি ও অবকাঠামোর ব্যাপক ক্ষতি সাধিত হয়। সামগ্রিকভাবে, এই বন্যা দ্বারা ৯,০০০ লোক সরাসরি প্রভাবিত হয়।
২০১৭ বাংলাদেশ চ্যাম্পিয়নশিপ লীগ
মার্সেল ২০১৭ বাংলাদেশ চ্যাম্পিয়নশিপ লীগ বাংলাদেশ চ্যাম্পিয়নশিপ লীগ এএর ষষ্ঠ আসর। লীগটি শুরু হয় ৬ আগস্ট ২০১৭ থেকে।যেখানে ১০ টি দল অংশগ্রহন করবে।
আন্তর্জাতিক ক্রিকেট কাউন্সিলের চেয়ারম্যান
আন্তর্জাতিক ক্রিকেট কাউন্সিলের চেয়ারম্যান বিশ্ব ক্রিকেট অঙ্গনের সর্বোচ্চ পরিচালনা পরিষদ আন্তর্জাতিক ক্রিকেট কাউন্সিলের (আইসিসি) সর্বোচ্চ স্থানীয় পদবীবিশেষ। ২০১৪ সালে আইসিসি’র ব্যবস্থাপনায় ব্যাপক রদ-বদল ঘটিয়ে ও পুণর্গঠনের মাধ্যমে এ পদ সৃষ্টি করা হয়। আইসিসি পরিচালনা পরিষদের প্রধান হচ্ছেন একজন সভাপতি। পূর্বে আইসিসি সভাপতি সংগঠনের প্রধান ছিলেন। কিন্তু ২০১৪ সালে ‘বিগ থ্রী’ নামে পরিচিত ইংল্যান্ড, ভারত ও অস্ট্রেলিয়া নিয়ন্ত্রণভার গ্রহণ করে গঠনতন্ত্রের পরিবর্তনের ফলে ব্যাপক অর্থে মূলতঃ সম্মানিত পদে পরিণত হয়েছে। সাবেক বিসিসিআই সভাপতি এন. শ্রীনিবাসন ২৬ জুন, ২০১৪ তারিখে প্রথম চেয়ারম্যানরূপে দায়িত্বভার গ্রহণ করেন। এরপর ২২ নভেম্বর, ২০১৫ তারিখ থেকে বিসিসিআইয়ের নতুন সভাপতি শশাঙ্ক মনোহর এ দায়িত্বে রয়েছেন।
মনসুর উল করিম
মনসুর উল করিম (জন্ম ১৯৫০) হলেন একজন বাংলাদেশী চিত্রশিল্পী এবং অধ্যাপক। তিনি দীর্ঘ ৪০ বছর চট্টগ্রাম বিশ্ববিদ্যালয়ের চারুকলা অনুষদে অধ্যাপনা করেন। সত্তরের দশকের শুরু থেকে তিনি দেশের চিত্রশিল্পে অবদান রেখে আসছেন। চিত্রকলায় অবদানের জন্য বাংলাদেশ সরকার ২০০৯ সালে তাকে একুশে পদকে ভূষিত করে।
মনসুর ১৯৫০ সালে তৎকালীন পূর্ব পাকিস্তানের (বর্তমান বাংলাদেশ) রাজবাড়ী জেলায় জন্মগ্রহণ করেন। মাত্র তিন বছর বয়সে তার মা মারা যান। তিনি ১৯৭২ সালে ঢাকা আর্ট ইনস্টিটিউট থেকে চারুকলায় স্নাতক এবং পরে ১৯৭৪ সালে চট্টগ্রাম বিশ্ববিদ্যালয় থেকে স্নাতকোত্তর ডিগ্রি লাভ করেন।
মনসুর চট্টগ্রাম বিশ্ববিদ্যালয়ের চারুকলা অনুষদে দীর্ঘ ৪০ বছর অধ্যাপনা করেন। অধ্যাপনা থেকে অবসর গ্রহণ করে তিনি তার নিজ বাড়িতে প্রতিষ্ঠা করেছেন 'বুনন আর্ট স্পেস'। তার এই প্রতিষ্ঠানের উদ্দেশ্য হল এখান থেকে একশ চিত্রশিল্পী গড়ে তোলা।
মনসুর উল করিমের প্রথম চিত্র প্রদর্শনী করেন ১৯৭২ সালে। তার কর্মস্থল চট্টগ্রামে তার প্রথম চিত্র প্রদর্শনী অনুষ্ঠিত হয় ১৯৭৭ সালে। ২০১৬ সাল পর্যন্ত মনসুর উল করিমের ২৬টি প্রদর্শনী অনুষ্ঠিত হয়েছে। ২০১৪ সালের সেপ্টেম্বর মাসের শেষ সপ্তাহে তার "রেখার নাচন" শীর্ষক একটি প্রদর্শনী অনুষ্ঠিত হয়। খুলশীর মৃন্ময় আর্ট গ্যালারিতে অনুষ্ঠিত এই প্রদর্শনী স্থান পায় মনসুরের আঁকা ৩৫টি রেখাচিত্র। ২০১৫ সালের ফেব্রুয়ারিতে "আমার গন্তব্য আমার মাটি" শীর্ষক তার ২১তম একক প্রদর্শনী অনুষ্ঠিত হয় চট্টগ্রাম বিশ্ববিদ্যালয়ের চারুকলা অনুষদের শিল্পী রশিদ চৌধুরী গ্যালারিতে। একই মাসের শেষ সপ্তাহে তার ২২তম চিত্র প্রদর্শনী অনুষ্ঠিত হয় চিটাগাং আর্ট কমপেক্সের পরম্পরা গ্যালারিতে। "পয়েন্ট অভ ডিপার্চার" বা "প্রস্থান বিন্দু" শীর্ষক প্রদর্শনীতে অ্যাক্রিলিকে আঁকা তার ১৫টি চিত্রকর্ম স্থান পায়। এপ্রিলের মাঝামাঝিতে তার ২৩তম চিত্র প্রদর্শনী "ডেস্টিনেশন অ্যান্ড ডিপারচার" অনুষ্ঠিত হয় গ্যালারি কায়ায়। এই প্রদর্শনীতে "মাই ডেস্টিনেশন মাই সয়েল" ও "পয়েন্ট অব ডিপারচার" নামক দুটি সিরিজে মোট ৪৪টি চিত্র প্রদর্শিত হয়। মে মাসের শেষের দিকে চট্টগ্রামের হাটখোলা গ্যালারিতে মনসুরের "বান্দরবান" শীর্ষক একটি চিত্র প্রদর্শনী হয়। এতে বিশাল ক্যানভাসে কলমে আঁকা চিত্রকর্ম প্রদর্শিত হয়। ২০১৬ সালের অক্টোবরে তার ২৬তম প্রদর্শনীর আয়োজন করে যৌথভাবে গ্যালারি টোয়েন্টি ওয়ান ও আর্টকন। "কাল" শীর্ষক এই প্রদর্শনী অনুষ্ঠিত হয় ঢাকার গ্যালারি টোয়েন্টি ওয়ানে।
মনসুর উল আলম দেশি বিদেশি বেশ কিছু পুরস্কার ও সম্মাননা লাভ করেন। ১৯৭৭ সালে তিনি বাংলাদেশ সংস্কৃতি মন্ত্রণালয় আয়োজিত স্বাধীনতা দিবস চিত্রাঙ্কণ প্রতিযোগিতায় প্রথম পুরস্কার লাভ করেন। ১৯৯২ সালে তিনি বাংলাদেশ শিল্পকলা একাডেমি আয়োজিত একাদশ জাতীয় চারুকলা প্রদর্শনী থেকে পুরস্কার লাভ করেন। ১৯৯৩ সালে বাংলাদেশ শিল্পকলা একাডেমি পুরস্কার এবং বাংলাদেশ শিল্পকলা একাডেমি আয়োজিত ৬ষ্ঠ এশিয়ান আর্ট বিয়েনাল পদক লাভ করেন। ১৯৯৪ সালে ভারতীয় ললিতকলা একাডেমি আয়োজিত ৮ম ভারতীয় ত্রিবার্ষিক আন্তর্জাতিক চারুকলা প্রদর্শনী থেকে শ্রেষ্ঠ পুরস্কার লাভ করেন। চিত্রকলায় সামগ্রিক অবদানের জন্য ২০০৯ সালে একুশে পদক লাভ করেন। ২০১৪ সালে বাংলাদেশ শিল্পকলা একাডেমির সুলতান পদক লাভ করেন।
কেন্ড্রিক লামার
কেন্ড্রিক লামার ডাকওর্থ (জন্ম জুন ১৭, ১৯৮৭) একজন মার্কিন র‍্যাপার এবং গীতিকার। তার জন্মের পর তিনি প্রতিপালন হন কম্পটন, ক্যালিফোর্নিয়াতে, তিনি শৈশবকালেই সঙ্গীত জীবন শুরু করেছিলেন কে-ডট মঞ্চ নামে, একটি মিক্সটেপ প্রকাশ করার মাধ্যমে তিনি তখনকার স্থানীয় সবার নজরে আসেন এবং যা তার জন্য সূবর্ণ সুযোগ হয়ে দাড়ায় যখন তিনি রেকর্ড লেবেল টপ ডগ এন্টারটেইনমেন্ট (টিডিই) এর সাথে চুক্তিবদ্ধ হন। ২০১০ সাল থেকে তিনি সবার কাছে পরিচিতি পেতে শুরু করেন, তার প্রথম সাধারন প্রকাশ, "ওভারলি ডেডিকেটেড" এর পর, সে বছরেই লামার স্বাধীন ভাবে তার প্রথম স্টুডিও অ্যালবাম , "সেকশন.৮০" প্রকাশ করেন, যেখানে তার প্রথম আত্বপ্রকাশকারী গান, "হাইইই পাওয়ার" এককটিও ছিল। সময়ের পরিক্রমে, তিনি ইন্টারনেটে অনেক বড় সংঙ্খক অনুসারী পেয়ে যান এবং হিপ হপ জগতের কিছু উচু মানের গায়কদের সাথে গান গাওয়ার সুযোগ পেতে যান যাদের মধ্যে দ্য গেইম, বাস্টা রাইম্স্, এবং স্নুপ ডগ অন্যতম।
তার তখনকার রেকর্ড লেবেলে প্রথম আত্বপ্রকাশকারী অ্যালবাম, "গুড কিড, এম.এ.এ.ডি সিটি", টিডিই দ্বারা ২০১২ সালে প্রকাশ করা হয়, আফটার ম্যাথ, এবং ইন্টারস্কোপ রেকর্ডসের বিশাল সাফল্যের কারনে। এটি মার্কিন যুক্তরাষ্ট্রের "বিলবোর্ড" ২০০ তালিকার সেরা ২ নম্বর স্থানে উঠে আসে এবং পরে এটি রের্কডিং ইন্ড্রাষ্টি এসোসিয়েসন অব আমেরিকা (আর,আই,এ,এ) দ্বারা প্লাটিনাম একক এর খেতাব অর্জন করে। এই অ্যালবামটিতে ছিল টপ ৪০ হিট গান এর "সুইমিং পুলস (ড্রাঙ্ক)"; "বিচ্, ডোন্ট কিল মাই ভাইব"; এবং "পয়টি জাসটিস" এর মত একক গান গুলো। লামার প্রথম গ্র্যামি অ্যাওয়ার্ড পান তার অন্যতম একক "আই"এর জন্য, যেখানে তার তৃতীয় অ্যালবাম "ট্যু পিম্প অ্যা বাটারফ্লাই" (২০১৫) এর প্রথম এককটি যা সমালোচকদের দ্বারা বহুল প্রশংসা পেয়েছিল। অ্যালবামটিকে ফ্রী জাজ, ফাঙ্ক, সৌওল, এবং স্পোকেন ওয়ার্ডে দেখা গিয়েছিল,ও আমেরিকা এবং যুক্তরাজ্যের সেরা এককের তালিকায় স্থান পায়, এবং ৫৮তম গ্র্যামি অ্যাওয়ার্ড অনুষ্ঠানে সেরা র‍্যাপ অ্যালবামের জন্য গ্র্যামি অ্যাওয়ার্ড পান। ২০১৬ সালে লামার , "আনটাইটেল্ড আনমাষ্টার্ড"প্রকাশ করে, যা তার বাটারফ্লাই অ্যালবাম রেকর্ড করার কিছু আলাদা একক যা প্রকাশ করা হয়নি, তা নিয়ে ডেমো প্রকাশ করেন। তিনি তার চতুর্থ অ্যালবাম "ড্যাম" প্রকাশ করেন ২০১৭ সালে। এর প্রধান একক "হ্যাম্বল" মার্কিন যুক্তরাষ্ট্রের "বিলবোর্ড" হট ১০০ তালিকার প্রথম স্থানে উঠে আসে।
লামার তার সঙ্গীত জীবনে অনেকগুলো পুরষ্কার ও সম্মাননা অর্জন করেছেন ,এর মধ্যে ৭টি গ্র্যামি অ্যাওয়ার্ড অন্যতম। ২০১৩ সালে, এমটিভি লামারকে "হটেষ্ট এমসি ইন দ্য গেমে" তাদের বার্ষিক তালিকায় প্রথম অবস্থানে স্থান দেয়। ২০১৬ সালে "টাইম" তাদের বিশ্বের ১০০ জন প্রভাবশালী ব্যাক্তির তালিকায় তাকে স্থান দেয়। স্যোলো ক্যারিয়ারের পাশাপাশি, ওয়েষ্টকোষ্ট হিপ হপ সুপার গ্রুপ ব্লাক হ্যািপি এর সদস্য হিসেবেও তিনি পরিলক্ষিত, তার সাথে তার টিডিই লেভেলের বন্ধুরা সাউথ লস এন্জেলেস এর র‍্যাপাররা এবি-সোউল, জে রক, এবং স্কুলবয় কিউ অন্যতম।
ষ্টুডিও অ্যালবাম
নুরঝল বুলভার্দ
নুরঝল বুলেভার্দ (কাজাখ: бульвар «Нұржол» বুলভার নুরঝল) হচ্ছে কাজাখস্তানের জাতীয় বুলেভার্দ। ইশিম নদীর তীরে গড়ে ওঠা রাজধানী শহর আস্তানার একটি পায়ে চলা পথ। বুলভার্দটি শহর এবং দেশটির অন্যতম প্রধান আকর্ষণ। বুলভার্দ সহ শহরটির নকশা করেছেন বিখ্যাত স্থাপত্যবিদ কিশো কুরোকাওয়া। বুলভার্দটি প্রেসিডেন্টের বাসভবন এক অরদা থেকে তাবু আকৃতির খান শাতির বিনোদন কেন্দ্র পর্যন্ত বিস্তৃত।
শেখ হাসিনার তৃতীয় মন্ত্রীসভা
২০১৪ সালের ৫ই জানুয়ারি অনুষ্ঠিত সাধারণ নির্বাচনের পর ১২ জানুয়ারি শেখ হাসিনার নেতৃত্বে এই মন্ত্রিসভা পরিষদ গঠিত হয়। এর আগে নির্বাচিত মন্ত্রী এবং সংসদ সদস্যবৃন্দ ৯ই জানুয়ারি শপথ গ্রহন করে।প্রধানমন্ত্রী শেখ হাসিনার উপদেষ্টাবৃন্দ (মন্ত্রীর পদমর্যাদাসম্পন্ন):
নীনা হামিদ
নীনা হামিদ হলেন একজন বাংলাদেশী লোক সঙ্গীতশিল্পী। তিনি তার ""আমার সোনার ময়না পাখি"" এবং ""যে জন প্রেমের ভাব জানে না"" গানের জন্য প্রসিদ্ধ। লোকসঙ্গীতে অবদানের জন্য বাংলাদেশ সরকার তাকে ১৯৯৪ সালে একুশে পদকে ভূষিত করে।
নীনা হামিদ এক শিক্ষিত ও সম্ভ্রান্ত মুসলমান পরিবারে জন্মগ্রহণ করেন। তার পিতা আবু মোহাম্মদ আবদুল্লাহ খান ছিলেন একজন পুলিশ অফিসার এবং মাতা সফরুন নেছা। ভাইবোনের মধ্যে নীনা সবার ছোট। তার বড় ভাই মোজাম্মেল হোসেন, এবং বড় দুই বোন রাহিজা খানম ঝুনু ও রাশিদা চৌধুরী রুনু। নীনাদের পৈতৃক বাড়ি মানিকগঞ্জ জেলার নওদা গ্রামে। কিন্তু সেখানে তাদের যাতায়াত ছিল না। তার বাবা পুলিশ অফিসার হলেও সংস্কৃতিমনা ছিলেন এবং চেয়েছিলেন ছেলেমেয়েরা সংস্কৃতি চর্চা করুক।
নীনার সঙ্গীতে হাতেখড়ি হয় নিখিল দেবের কাছে। তখন প্রতিবছর তার স্কুলে প্রধান শিক্ষিক বাসন্তী গুহ গানের প্রতিযোগিতায় তার নাম লেখাতেন এবং তার নাম দেন "কোকিল"। তার বড় বোন আফসারী খানম সুরকার আবদুল আহাদের কাছে গানের তালিম নিতেন। আহাদ একদিন নীনার কণ্ঠ শুনে মুগ্ধ হন এবং তাকে উচ্চাঙ্গসঙ্গীতের তালিম দেন। পরে ১৯৫৬ সালে নীনা ধ্রুপদী সঙ্গীতে তালিম নিতে বুলবুল ললিতকলা একাডেমিতে ভর্তি হন। একই সাথে তার বড় ভাই মোজাম্মেল হোসেন সেতার, বড় বোন ঝুনু নৃত্য এবং রুনু রবীন্দ্র সঙ্গীত বিভাগে ভর্তি হন। সেখানে নীনা গান শিখেন ওস্তাদ বারীণ মজুমদার ও বিমল দাসের কাছে।
তিনি আবদুল আহাদের মাধ্যমে নিয়মিত বেতারে খেলাঘরের অনুষ্ঠানে ধ্রুপদী গান গাইতেন। স্কুল ব্রডকাস্টিং প্রোগ্রামে তিনি গান গেয়েছেন নীলুফার ইয়াসমীন, ওমর ফারুক ও হোসনা ইয়াসমীন বানুর সাথে। একদিন মানিকগঞ্জের গীতিকার ও সুরকার ওসমান খান তাদের বাড়িতে আসেন তার মেঝো বোন রুনুকে দিয়ে এইচএমভি কোম্পানির একটা গান করানোর জন্য। রুনু রবীন্দ্র সঙ্গীত গাইতেন। তিনি তার প্রস্তাবে না করলে নীনা এই সুযোগটা গ্রহণ করেন এবং ঐ গানটি গাওয়ার আবদার করেন। ওসমান খান রাজি হলেন এবং তাকে দিয়ে সেই গানের রেকর্ডিং করালেন। সেই গানের দোতারায় ছিলেন কানাইলাল শীল, বাঁশিতে ধীর আলী মিয়া, তবলায় বজলুল করিম, একতারায় যাদব আলী। ""কোকিল আর ডাকিস না"" শিরোনামের রেকর্ডটি বের হলে গানটির প্রচুর কাটতি হয়। এর পর রেকর্ড করা হয় "রূপবান পালা"। এই পালার সুরকার ছিলেন খান আতাউর রহমান। এই পালার ""ও দাইমা কিসের বাদ্য বাজে গো"", ""শোন তাজেল গো"", ""সাগর কূলের নাইয়া"" গানগুলো জনপ্রিয় হল। সেখান থেকে নির্মাণ করা হয় "রূপবান" (১৯৬৪) চলচ্চিত্র। ছবিটি ব্যাপক সারা ফেলে। তার অন্যান্য উল্লেখযোগ্য গানগুলোর হল - ""আমার সোনার ময়না পাখি"", ""ওহ কি গাড়িয়াল ভাই"", ""আগে জানিনারে দয়াল"", ""আইলাম আর গেলাম"", ""আমার বন্ধু বিনোদিয়া"", ""আমার গলার হার"", ""আমায় কি যাদু করলি রে"", ""এমন সুখ বসন্ত কালে"", ""যারে যা চিঠি লিইখা দিলাম"", ""যোগী ভিক্ষা লয় না"", ""ওরে ও কুটুম পাখি"", ""উজান গাঙের নাইয়া""।আমার মন পাগল হইল রে"' ""উইড়া যাও রে ময়না পাখি"" ""সখি জানলে""তোর পিড়িতে ঘুন ধরাইল""'.
নীনা এমএ হামিদের সাথে বিবাহবন্ধনে আবদ্ধ হন। হামিদ একজন আধুনিক গানের শিল্পী। লোক ও আধুনিক ধারার নৃত্যশিল্পী ফারহানা চৌধুরী নীনা হামিদের ভাগনি।
মিকি মাউস
মিকি মাউস একটি মজার প্রাণী কার্টুন চরিত্র এবং দ্য ওয়াল্ট ডিজনি কোম্পানি এর অফিসিয়াল মাসকট। ১৯২৮ সালে ওয়াল্ট ডিজনি স্টুডিওতে ওয়াল্ট ডিজনি এবং উব ওয়েকার্স এই চরিত্র তৈরি করেন। বিশেষ করে লাল শর্টস, বড় হলুদ জুতা এবং সাদা গ্লাভস পরেন এমন একটি অ্যানথ্রোপোমোফিক মাউস, মিকিকে বিশ্বের সবচেয়ে পরিচিত বস্তুগুলোর একটিতে পরিণত হয়েছে।
কৃষ্ণনাথ কলেজ
Krishnath College Berhampore.jpg
কৃষ্ণনাথ কলেজ (ইংরেজি: Krishnath College) হল ভারতের পশ্চিমবঙ্গের রাজ্যের মুর্শিদাবাদ জেলার একটি প্রাচীন ও ঐতিহ্যশালী মহাবিদ্যালয়। এটি বহরমপুর শহরে অবস্থিত।
১৮৫৩ সালে মহারানী স্বর্ণময়ী দেবী এই কলেজটির প্রতিষ্ঠা করেন তার স্বামী, কাশিম বাজারের মহারাজা কৃষ্ণনাথ রায়ের স্মৃতিতে। কৃষ্ণনাথ ২৩ বছর বয়েসে বিপুল জমিদারি ও সম্পত্তি লাভ করেছিলেন। তার ইচ্ছা ছিল একটি বৃহৎ শিক্ষাপ্রতিষ্ঠান তৈরী করা। অল্প বয়েসে তিনি মারা গেলে রানী স্বর্নময়ী কলেজ নির্মানে জমি ও অর্থ দান করেন। যদিও আরো অনেকে দান করেন কলেজ প্রতিষ্ঠায়। সাধারন মানুষ, নবাব পরিবারের মহিলারা, জমিদার অনেকের দেওয়া অর্থে গড়ে ওঠে এই শিক্ষাপ্রতিষ্ঠান। একদা এখানে রাতে কমার্স ও আইন কলেজ চলত। কমার্স কলেজটি শহরের অন্যত্র স্থানান্তরিত হয়। আইন পাঠ বর্তমানে হয়না। এই কলেজে খ্যাতনামা দার্শনিক আচার্য ব্রজেন্দ্রনাথ শীল অধ্যক্ষ ছিলেন ১০ বছর। অর্থনৈতিক সাবলীলতা ও পঠনপাঠনকে সুচারুরূপে গড়ে তোলার প্রথম কারিগর তিনি। অন্যান্যদের মধ্যে ই এম হুইলার, মনীন্দ্রচন্দ্র নন্দী, রাধাকমল মুখার্জীর নাম করা যায়।
কলেজে ১৫টি বিষয়ে সাম্মানিক স্নাতক এবং ৩টি বিষয়ে স্নাতকোত্তর পড়ানো হয়। যে সব বিষয়ে স্নাতকোত্তর পড়ানো হয় সেগুলি হল শারীরবিদ্যা, সেরিকালচার ও সংস্কৃত।
বড়আলমপুর ইউনিয়ন
বড়আলমপুর ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ৭নং বড়আলমপুর ইউনিয়ন।
বড়আলমপুর ইউনিয়নের অধীনে মোট ২০টি গ্রাম আছে।।বড়আলমপুর ইউনিয়নের মোট লোক সংখ্যা: ২২.৬৭৯ জন। পুরুষ: ১১৬৮৫ জন, মহিলা: ১০৯৯৪ জন।।
ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ— ।
হামবুর্গ বন্দর
হামবুর্গের পোর্ট (জার্মান: হ্যামবার্গার হাফেন) জার্মানির হামবুর্গের এলবে নদীর উপর একটি সমুদ্র বন্দর।উত্তর সাগরে নদীটির মহোনা থেকে বন্দরটি ১১০ কিলোমিটার অভ্যান্তরে অবস্থিত।
এটি জার্মানির বৃহত্তম বন্দর এবং দেশের গেটওয়ে টু দ্য ওয়ার্ল্ড (টর জুর ওয়েল্ট) নামে অভিহিত হয়।TEU throughput- এর শর্তাবলী অনুযায়ী, হ্যামবুর্গটি ইউরোপের অন্যতম ব্যস্ততম বন্দর (রটারডামের পরে) এবং বিশ্বব্যাপী ১৫ তম বৃহত্তম।২০১৪ সালে, ৯.৭৩ মিলিয়ন টিইইউ (২০ ফুট স্ট্যান্ডার্ড ধারক সমতুল্য) হামবুর্গ মধ্যে পরিচালিত হয়।
আশ্রয়স্থল ৭৩.৯৯ কিমি² (৬৪.৮০ কিমি² ব্যবহারযোগ্য) এলাকা জুড়ে রয়েছে, এর মধ্যে ৪৩.৩১ কিমি² (৩৪.১২ বর্গকিমি) ভূমি অঞ্চল।স্থানটি এলচে শাখা দ্বারা স্বাভাবিকভাবে সুবিধাজনক, গুদামজাতকরণ এবং ট্রান্সশিপমেন্ট সুবিধাগুলি সহ পোর্ট কমপ্লেক্সের জন্য একটি আদর্শ স্থান তৈরি করে। বিস্তৃত মুক্ত বন্দর, মুক্ত সংরক্ষণাগার সক্ষম, কিন্তু এই ২০১৩ সালে পরিত্যক্ত হয়েছিল।
হোছনাবাদ লালানগর উচ্চ বিদ্যালয়
হোছনাবাদ লালানগর উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার রাঙ্গুনিয়া উপজেলার লালানগর ইউনিয়নে অবস্থিত।
১৯৯০ সালে তৎকালীন বৃহত্তর হোছনাবাদ ইউনিয়নের সাবেক চেয়ারম্যান বিশিষ্ট সমাজকর্মী ও শিক্ষানুরাগী জনাব মোহাম্মদ ইউনুছ তালুকদারের একান্ত উদ্যোগে বিদ্যালয়টি প্রতিষ্ঠা করেন। নিজ নামে এওয়াজ প্রাপ্ত এবং খরিদা ১.১৮ একর ভূমি বিদ্যালয়ের নামে তিনি দান করেন। ১৯৯১ সাল থেকে অষ্টম শ্রেণী পর্যন্ত শিক্ষা কার্যক্রম শুরু হলেও ১৯৯১ সালের ২৯ এপ্রিলের প্রলয়ংকারী ঘুর্ণিঝড়ে শিক্ষা কার্যক্রম সহ বিদ্যালয়ের অবকাঠামোর ব্যাপক ক্ষতি হয়। পরবর্তীতে ১৯৯৪ সালে নবম শ্রেণী পর্যন্ত ভর্তির মাধ্যমে বিদ্যালয়টি নতুনভাবে যাত্রা শুরু করে। পরবর্তী বছরেই বিদ্যালয়টি সরকারিভাবে স্বীকৃতি লাভ করে এবং ১৯৯৭ সালে সর্বপ্রথম এসএসসি পরীক্ষায় অংশগ্রহণ করে।
বিদ্যালয় পরিচালনার জন্য বিদ্যালয়ের প্রতিষ্ঠাতা জনাব মোহাম্মদ ইউনুছ তালুকদারকে সভাপতি করে ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু বাদল কুমার বড়ুয়া।
বিদ্যালয়ের মূল ভবনটি একটি দ্বিতল ভবন। এতে নয়টি শ্রেণীকক্ষ, প্রধান শিক্ষকের কার্যালয়, সহকারী প্রধান শিক্ষকের কার্যালয়, শিক্ষক মিলনায়তন, বিজ্ঞানাগার, গ্রন্থাগার ও ছাত্রী মিলনায়তন আছে। এছাড়াও বিদ্যালয়ের সামনে একটি খেলার মাঠ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে চার শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৮৮%।
এআরওয়াই নিউজ
এআরওয়াই নিউজ () একটি পাকিস্তান সংবাদ চ্যানেলভিত্তিক চ্যানেল। চ্যানেলটি ২০০৪ সালের ২৬ সেপ্টেম্বর তারিখে উদ্বোধন করা হয়। একটি দ্বিভাষী চ্যানেল হিসেবে ইংরেজি এবং উর্দু ভাষায় সংবাদ পাঠ করা হয়ে থাকে। এটি এআরওয়াই ডিজিটাল নেটওয়ার্ক এর একটি অংশ হিসেবে এআরওয়াই গ্রুপ এর একটি সহোদর হিসেবে প্রতিষ্ঠিত। এআরওয়াই শব্দটি নেওয়া হয়েছে গ্রুপটি মালিক "আব্দুর রাজ্জাক ইয়াকুব" শব্দের নামের প্রথম অক্ষর এর সংক্ষিপ্ত রুপ থেকে।এআরওয়াই নিউজ ডিশ নেটওয়ার্কের অধিনে মার্কিন যুক্তরাষ্ট্রসহ বিশ্বের অন্যান্য দেশে দেখতে পাওয়া যায়।